CELEX: 31982R0369
Language: el
Date: 1982-02-15 00:00:00
Title: Κανονισμός (EOK) αριθ. 369/82 τού Συμβουλίου τής 15ης Φεβρουαρίου 1982 περί κατανομής τών ποσοστώσεων αλιευμάτων μεταξύ τών Κρατών μελών γιά τά σκάφη πού αλιεύουν σέ ύδατα τού Καναδά

Avis juridique important

|

31982R0369

Κανονισμός (EOK) αριθ. 369/82 τού Συμβουλίου τής 15ης Φεβρουαρίου 1982 περί κατανομής τών ποσοστώσεων αλιευμάτων μεταξύ τών Κρατών μελών γιά τά σκάφη πού αλιεύουν σέ ύδατα τού Καναδά  

Επίσημη Εφημερίδα αριθ. L 047 της 19/02/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 369/82 ΤΟΥ ΣΥΜΒΟΥΛΙΟΥ  της 15ης Φεβρουαρίου 1982  περί κατανομής των ποσοστώσεων αλιευμάτων μεταξύ των Κρατών μελών για τα σκάφη που αλιεύουν σε ύδατα του Καναδά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συμφωνία αλιείας μεταξύ της Ευρωπαϊκής Οικονομικής Κοινότητος και της κυβερνήσεως του Καναδά (1), που υπεγράφη στις 30 Δεκεμβρίου 1981, και ιδίως το άρθρο ΙΙΙ,  τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της κυβερνήσεως του Καναδά περί των σχέσεών τους στον τομέα της αλιείας (2), που υπεγράφη στις 30 Δεκεμβρίου 1981,  την πρόταση της Επιτροπής,  Εκτιμώντας:  ότι θα πρέπει η Κοινότης να κατανείμει μεταξύ των αλιέων της τις ποσοστώσεις αλιευμάτων στην καναδική αλιευτική ζώνη·  ότι αυτές οι ποσοστώσεις πρέπει να κατανεμηθούν μεταξύ των Κρατών μελών της Κοινότητος προκειμένου να διασφαλισθεί η δίκαιη κατανομή των διαθεσίμων πόρων αλιείας·  ότι η κατανομή των ποσοστώσεων γάδου μεταξύ των Κρατών μελών βασίζεται στις σκέψεις που διατυπώθηκαν στη δήλωση του Συμβουλίου «Αλιεία» της 30ής Μαΐου 1980 και στις δηλώσεις που συνοδεύουν τη θέσπιση των κατευθυντηρίων γραμμών για τις διαπραγματεύσεις συμφωνίας με τον Καναδά·  ότι, προκειμένου να διασφαλισθεί η τήρηση αυτής της κατανομής, πρέπει να γνωστοποιούνται τα στοιχεία των πραγματοποιηθέντων αλιεύσεων·  ότι ο παρών κανονισμός πρέπει να είναι προσωρινής ισχύος εφ' οσον αναμένεται να περιληφθεί στο οριστικό καθεστώς που πρόκειται να θεσπισθεί βάσει του άρθρου 43 της συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1 Ιανουαρίου μέχρι 31 Δεκεμβρίου 1982, επιτρέπεται στα σκάφη που φέρουν σημαία Κράτους μέλους να αλιεύουν στα ύδατα, που εμπίπτουν στη δικαιοδοσία του Καναδά ως προς την αλιεία, μόνο μέχρι των ποσοτικών ορίων που καθορίζονται στο παράρτημα.  Άρθρο 2  Τα Κράτη μέλη ως και οι πλοίαρχοι σκαφών υπό σημαία Κράτους μέλους, που αλιεύουν στα ύδατα που αναφέρονται στο άρθρο 1, πρέπει να συμμορφώνονται με τις διατάξεις των άρθρων 1 μέχρι 6 του κανονισμού (ΕΟΚ) αριθ. 753/80 του Συμβουλίου της 26ης Μαρτίου 1980 περί καθορισμού διαδικασίας ελέγχου και μεταδόσεως των πληροφοριών των σχετικών με τις πραγματοποιούμενες αλιεύσεις από τα πλοία των Κρατών μελών (3).  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Φεβρουαρίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 379 της 31. 12. 1981, σ. 54.  (2) ΕΕ αριθ. L 379 της 31. 12. 1981, σ. 59.  (3) ΕΕ αριθ. L 84 της 28. 3. 1980, σ. 33.  ΠΑΡΑΡΤΗΜΑ  Ποσότητες που αναφέρονται στο άρθρο 1  (σε τόνους)  1.2.3.4 //   //   //   //   // Είδη   // Ζώνη NAFO  // Ποσοστώσεις  // Κατανομή   //   //   //   //   // Γάδος  // 2GH  // 6 500  // Γερμανία 6 000  Γαλλία 200  Ηνωμένο Βασίλειο 300  //   // 2J3KL  // 8 000  // Γερμανία 6 000  Γαλλία 1 300  Ηνωμένο Βασίλειο 700  //   //   //   //